NaiveNeuron/SloPal huggingface dataset:
Laurenčík, Milan, podpredseda NR SR (2021-01-13):
Ďakujem. Vážené panie poslankyne, vážení páni poslanci, týmto končím dnešný deň rokovania 22. schôdze. Prajem ešte pekný deň. (Prerušenie rokovania o 16.20 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a člen vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Kažimír, Peter, podpredseda vlády a minister financií SR (2018-09-13):
Pán poslanec, asi dovolíte, že nebudem riešiť tri aspekty komentatívneho charakteru, na ktoré ako poslanec Národnej rady, samozrejme, aj ako občan máte plné právo. Ja chcem len podotknúť, že ja môžem len reagovať na výzvu príslušného rezortu, v danom prípade dozoruje výstavbu, akúkoľvek účasť štátu pri výstavbe Národného futbalového štadiónu, zdôrazníme Národného futbalového štadiónu, a môžem reagovať na výzvu príslušného rezortu. Tým rezortom je rezort školstva. To znamená, ak rezort školstva požiada o navýšenie doteraz určených prostriedkov, tak jednak cez zástupcu, ktorým je náš šéf rozpočtu, pokiaľ viem, ktorý je priamo v tej účelovej organizácii v nejakom kontrolnom orgáne, sa k tomu proste vyjadríme a následne, predpokladám, že aj vzhľadom na základe rozhodnutia vlády urobíme alebo neurobíme rozpočtové opatrenie. Čiže momentálne je to vo fáze, by som povedal, zásobníka požiadaviek. Ubezpečujem vás, že; ako minister financií; ten zásobník je dostatočne dlhý alebo veľký. Ale dovolím si jeden komentatívny prvok. Viem, že ste poslancom miestneho zastupiteľstva v Starom Meste, takže neviem; ale neviem, či sa uchádzate o ďalší mandát. Zistím to vo volebnej miestnosti, vo volebnej miestnosti ako občan Starého Mesta. Ale potom by bolo dobré sa v rámci možno kampane aj k tejto otázke postaviť, či poslanec terajší alebo budúci poslanec Bratislavy chce alebo nechce, aby v Bratislave bol Národný futbalový štadión, ktorý zvládne aj medzinárodné zápasy na úrovni UEFA a FIFA. Skončil som. Ďakujem.
Bugár, Béla, podpredseda NR SR (2019-06-27):
Nech sa páči, pán premiér.
Muňko, Dušan, poslanec NR SR (2011-12-14):
Čím menej budete vystupovať, tým budete mať viacej voličov. Pol roka tu pán minister zavádza, že všetko má pod kontrolou, veci má vyriešené. Do stavu, do ktorého dneska dohnal túto spoločnosť, dohnal preto, že veci neriešil. Transformácia nie je riešenie zdravotníckych zariadení. Váš brat naštartoval reformu tak, že všetko dal do súkromných rúk. Keby bol spravil analýzu lôžkových kapacít a lôžok, a ktoré boli treba zostať a ktoré bolo treba zrušiť, keby bol nastavil správne liekovú politiku, keby sa bol vrátil správne k diagnózam a k bodovému systému, tak by bol by som povedal, že zdravotnícka reforma bola naštartovaná. Ale váš brat, keď už ste ho spomenul, že naštartoval, tak mi povedzte, ako skončil v Českej republike, kde mu bolo povedané, že ďakujú pekne, neraďte, raďte doma na Slovensku. To je tá zdravotnícka reforma, ktorú sme v roku 2004 spustili. A po druhé. Celá záležitosť stojí dneska nie na platoch, ale na transformáciách nemocníc. Čiže čo vám bráni, aby sme toto prijali ? A nehovoriac o tom, čo tu už povedal jednu vec, že aký je rozdiel medzi verejnými prostriedkami, ktoré sú dané do príspevkových organizácií, akciovej spoločnosti. Žiadny, lebo nominant je takisto nominovaný ministrom zdravotníctva a akciová spoločnosť je takisto, pokiaľ nepôjde do konkurzu, riadená ministerstvom zdravotníctva. A ďalšiu vec, ako ste nastavili rozdiely medzi fakultnými nemocnicami a nemocnicami vyšších územných celkov. Takisto neboli nič riešené, tak nehovorte, že ste riešili zdravotnícku reformu a že priniesla to, čo dneska priniesla. Priniesla tam, kde sme sa dneska dostali. (Potlesk.)
M. Číž, podpredseda NR SR: (2009-06-23):
Takže otváram rozpravu. Písomnú prihlášku do rozpravy nemám, preto sa pýtam, či sa niekto hlási do rozpravy ústne. Neregistrujem žiadneho pána poslanca, preto uzatváram možnosť prihlásiť sa ústne do rozpravy. A zároveň vyhlasujem rozpravu za skončenú. Ďakujem navrhovateľovi aj spravodajcovi. A prerušujem rokovanie o tomto bode programu. Teraz, vážené kolegyne, kolegovia, nasleduje druhé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov . Tento vládny návrh zákona je uverejnený ako tlač 1013, spoločná správa výborov je pod tlačou 1013a. Teraz poprosím podpredsedu vlády a ministra vnútra Slovenskej republiky Roberta Kaliňáka, aby tento vládny návrh zákona odôvodnil.
Hrušovský, Pavol, poslanec NR SR (2015-01-28):
Ďakujem pekne. Pán predseda, aj napriek tomu, že ste už prijali rozhodnutie, ale ja by som odporúčal, keby sme nehlasovali o sedemnástej preto, lebo na tej akcii je treba byť minimálne štvrť hodinu predtým, a obávam sa, že ten... Alebo hlasovať o štvrtej. (Reakcie z pléna.)
Choma, Igor, poslanec NR SR (2010-12-16):
Vážení páni poslanci, pán Fronc, čo sa týka mojej kampane, ja som si ju financoval sám a môžem vám predložiť doklady a dokumenty, kľudne na požiadanie kedykoľvek, s čistým svedomím. Slafkovský a pán Jurčík, že NDS-ka nemá peniaze, lebo ETC, alebo teda elektronické mýto nefunguje, či je to výhodne, nevýhodné. Mýto, dámy a páni, je výhodné. Mýto zarába viac, ako sú splátky na mýto. Už som to hovoril minule a vy ste, pán Jurčík, povedali, trikrát ste sám sebe povedali, že ja neviem, ja neviem. Ja teda neviem, keď, no tak počúvajte, čo vám hovorím a budete vedieť. Somogyi, takú analýzu, pán Somogyi, pán kolega, akú dal pán Sulík včera v televízii, to si pripraví hocikto z vás, keď zoberie do ruky nejaké údaje z novín a kalkulačku a bude rátať, koľko stojí kilometer diaľnice, dráhe, drahé, nesmierne drahé, toto by sme mohli dať tam, tieto peniaze tam, toto, každý z poslancov si vie takúto analýzu spraviť. Lenže to nemá s PPP a s ohodnotením PPP projektov nič spoločné, na to treba urobiť a študovať pánu Sulíkovi minimálne koncesnú dokumentáciu, aby vedel, čo všetko v tejto dokumentácii je a čo všetko v tej cene je. No a k pánovi Ondrejovi Matejovi, prečo dva úseky a prečo splnomocnenec vlády. Tu sa musím trošku brániť, nebolo v kompetencii splnomocnenca vlády stanovovať a hovoriť o tom, ktoré úseky pôjdu do ktorého balíka, toto bola kompetencia pána ministra. No a ešte ste tu mali otázku, že aké dodatky, aha, už viem, že prečo boli podpísané dodatky, počkajte, dodatky načo? (Reakcia z pléna.) Aha, dodatky na PPP. Viete, aj to ma mrzí a to som zabudol zdôrazniť vo svojej reči, nikto z dnešnej koalície neberie fakt, že bola kríza a ona bola, to je fakt.
Kollár, Boris, predseda NR SR (2021-10-19):
S faktickou poznámkou vystúpi pán poslanec Erik Tomáš. Nech sa páči, pán poslanec, máte slovo.
Laššáková, Jana, podpredsedníčka NR SR (2013-03-20):
Pani poslankyňa chce reagovať. Nech sa páči, pani poslankyňa Žitňanská.
Pellegrini, Peter, predseda NR SR (2014-11-26):
Áno, vidím, že celej prednej rade sa darilo. Takže áno, aj toto bude uvedené v zázname. Ďakujem. Pán poslanec Osuský, aj vy do štvorice?
Kuffa, Štefan, poslanec NR SR (2015-02-10):
Nemali by sme voči Rusku vystupovať veľmi nepriateľsky, aj keď musím, pán kolega, doceniť tú skutočnosť, že ste boli miernejší ako naposledy voči Rusku, lebo to naozaj som už len čakal, kedy zavelíte aj tejto Národnej rade do zbrane a bojovať proti Rusku. Ale keď si pripomenieme aj históriu II. svetovej vojny, žiaľ, musím, aj takú skutočnosť treba pripomenúť, že aj naša armáda bojovala na začiatku II. svetovej vojny a bojovali sme proti Rusku. Ja by som bol veľmi nerád, že by sme znova túto historickú udalosť zopakovali a takto štvali aj možno náš národ voči tejto krajine. Sú to naozaj naši východní bratia, aj kultúrne, aj jazykovo sme si veľmi blízki. A keď ste spomenuli tú skutočnosť, že Západ končí tam, kde končia gotické chrámy. Tak to by bolo u nás na severovýchode, to v Bardejove, a juhovýchod sú to Košice, ale aj ďalej pokračuje Slovensko. Dovolím si s týmto vaším tvrdením nesúhlasiť. A tak jak ste sa začali pohrávať s myšlienkou, že asi kde patrí Slovensko, do Západu, tak vám to nevyšlo odrazu, lebo viete sám veľmi dobre, a zas vás považujem za inteligentného natoľko, že viete, že Slovensko patrí do stredu Európy a je naozaj, Slovensko môže byť stále tým mostom medzi Východom a Západom. A nestavať sa tak nepriateľsky voči našej susednej krajine. A keď už bolo tu spomenuté, ale nestihnem to v tej krátkej faktickej poznámke spomenúť, ale naša kultúra, písomníctvo, ale aj kresťanstvo prichádza z Východu, sú to solúnski bratia svätý Cyril a Metod, ktorí prichádzajú k nám, a priniesli nám písmo, ktoré sa vôbec nepodobá na latinské písmo. Je okrúhle. Hlaholika je úplné iné písmo. Paradoxom bolo, že práve Západ odmieta Rastislava... (Vystúpenie prerušené časomerom.)
Hrnčiar, Andrej, podpredseda NR SR (2017-04-06):
Ďakujem. Vážení páni poslanci, blíži sa šestnásta hodina, na ktorú bola zvolaná 15. schôdza Národnej rady Slovenskej republiky. Preto končím jedenásty rokovací deň 14. schôdze Národnej rady. Podľa § 24 ods. 7 zákona o rokovacom poriadku bod programu interpelácie skončí ukončením rokovacieho dňa, v ktorom sa rokovanie o ňom začalo. Poslanci, ktorí nepredniesli interpeláciu, poprosím, aby ju odovzdali predsedovi Národnej rady, ktorý ju zašle interpelovanému ministrovi. Budeme pokračovať o 16.00 hodine 15. schôdzou. (Prerušenie rokovania o 15.57 hodine.) (Po prerušení 14. schôdze NR SR a krátkej prestávke sa začalo rokovanie 15. schôdze NR SR.)
Kollár, Jozef, poslanec NR SR (2010-09-09):
Ďakujem pekne za slovo, pán predsedajúci. Predseda Národnej rady Slovenskej republiky svojím rozhodnutím č. 61 z 8. septembra tohto roku pridelil výboru pre financie a rozpočet uvedený návrh prerokovať v skrátenom legislatívnom konaní. Výbor v skrátenom legislatívnom konaní prijal uznesenie č. 28 z 8. septembra, v ktorom súhlasí s návrhom vlády na skrátené legislatívne konanie a odporúča Národnej rade Slovenskej republiky v súlade s rokovacím poriadkom prerokovať návrh na skrátené legislatívne konanie o vládnom návrhu zákona o špecifických štátnych zárukách a o zmene a doplnení niektorých zákonov. A jedna poznámočka k pánovi poslancovi Burianovi. Keby ste sa boli zúčastnili včera o 19.00 hodine zasadnutia nášho výboru, tak tú istú tlač by ste našli v lavici, priamo v miestnosti, kde zasadá výbor. Ďakujem.
Šeliga, Juraj, poslanec NR SR (2022-02-15):
Ďakujem pekne, pán podpredseda. Hlasovanie o tomto bode poprosím zaradiť na štvrtok o jedenástej hodine. Ďakujem.
Šeliga, Juraj, podpredseda NR SR (2020-05-15):
Pani poslankyňa Šofranko.
Paška, Pavol, predseda NR SR (2012-11-29):
Rozprava bola uzatvorená.
Hlina, Alojz, poslanec NR SR (2012-08-03):
Ďakujem veľmi pekne. Ja som pred chvíľou vyjadril takú obavu, že opozícia znižuje svoju váhu, prieraznosť, aby sme prípadne v tom nepokračovali, tak skúsim niečo povedať. Tých 9 %, už to hovorím x-krát, je neudržateľných. Je neštandardných. Štandard je niekde úplne iný. My sme momentálne neštandardní. Vie to aj pán Sulík a vie to aj pán Kaník. Ak mám teda pomôcť tomu, aby akú-takú váhu si udržala, tak skúsim dať návrh SMER-u, nikdy som si nemyslel, že budem dávať návrh SMER-u, ale skúsim. Pani Laššáková, skúste v pondelok ráno povedať, že ste sa na klube dohodli a že dávate pozmeňovák, že poplatky zostanú rovnaké. Potom každý ďalší notorický rečník, ktorý tu vystúpi, tak ho môžete odpáliť tým, že poviete, že mu nejde o ľudí, ale ide mu len o to, aby zachránil tu pol miliardu, o ktorú menej DSS dostanú po prijatí tejto novely. Skúste to a uvidíte. Budete mať návrh. Skrátime to. V polke týždňa sme na kúpalisku. Ďakujem.
Pellegrini, Peter, predseda NR SR (2015-06-18):
Ďakujem pekne. Teraz dávam možnosť prihlásiť sa do rozpravy ústne. Do rozpravy sa hlásia traja páni poslanci. Končím možnosť prihlásiť sa do rozpravy ústne. Do rozpravy sa tak hlásia pán poslanec Hlina, pán poslanec Fecko a pán poslanec Kuffa. Ešte predtým požiadal o vystúpenie... (Reakcia spravodajcu.) Alebo potom vystúpite. Ďakujem pekne. Pán poslanec Hlina, nech sa páči, máte slovo.
Schlosár, Rastislav, poslanec NR SR (2016-10-20):
Pán poslanec, jediné, jediný pozmeňujúci návrh, ktorý by som mohol reálne dať, keď hovoríte o tom, že som mal dať nejaké pozmeňujúce návrhy, je naozaj ten, aby celá tá novela bola stiahnutá, aby všetky tie, tie antidemokratické veci, ktoré ste tam dali ešte v minulom volebnom období, resp. v minulosti, aby boli všetky stiahnuté, lebo tam je nie jedna vec, ktorú treba zmeniť, ale celý systém, ktorý ste tam dali a ktorý potláča slobodu slova, celý tento systém treba zmeniť.
Uhrík, Milan, poslanec NR SR (2018-10-19):
Vážený pán predsedajúci, kolegovia, kolegyne, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám teda informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem takisto, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi NR SR. Pán predsedajúci, prosím, otvorte rozpravu k uvedenému návrhu zákona.
Brixi, Otto, poslanec NR SR (2012-09-25):
Ďakujem pekne. V súvislosti s tým, čo povedal pán poslanec Matovič, chcem povedať, že som znepokojený rovnako ako on z dvoch dôvodov. A to teda z dôvodu toho, že vy ako liberálna strana, aj keď hlásate a máte to aj vo svojom programe, čo najširšie možnosti uplatnenia sa kohokoľvek na trhu práce, v tomto návrhu zákona to priamo popierate. A čo je najhoršie, popierate to u skupín obyvateľstva, ktoré inú možnosť skrze získania vodičského preukazu nemajú. Znepokojený som ale aj z toho dôvodu, že v návrhu zákona obviňujete nepriamo ministerstvo vnútra z akéhosi protikorupčného správania a z toho, že sú vodičské preukazy vydávané na základe nejakých, ako to vy opisujete, pochybných konaní. No ja si myslím, že to tak nie je. A ak chcete predchádzať riziku zvyšovania dopravných nehôd u osôb, ktoré nemajú základné vzdelanie, tak vám môžem povedať, že nezávisí schopnosť viesť osobné motorové vozidlo iba od vzdelania, ale aj od prirodzených ľudských, nie ľudských, ale technických zručností. Ďakujem pekne.
Kaník, Ľudovít, poslanec NR SR (2010-10-21):
Ďakujem. Vážený pán predsedajúci,... (Vystúpenie prerušené predsedajúcim.)
Glváč, Martin, podpredseda NR SR (2016-09-20):
Pán poslanec Kolesár.
P. Paška, predseda NR SR: (2009-09-10):
(Hlasovanie.) 131 prítomných, 130 za, 1 sa zdržal. Návrh uznesenia sme schválili. Pani Oľga Nachtmannová uvedie hlasovanie o návrhu uznesenia k súhrnnej správe o piatom roku členstva Slovenskej republiky v Európskej únii 30. 4. 2008 – 1. 5. 2009 . Je to tlač 1148.
A. Belousovová, podpredsedníčka NR SR: (2008-05-22):
Ďalšiu otázku položil pán poslanec Stanislav Kahanec. Otázku položil ministrovi dopravy, pôšt a telekomunikácií Slovenskej republiky pánovi Ľubomírovi Vážnemu. Otázka znie: „Vážený pán minister, vláda deklaruje, že chce zlepšiť proces verejného obstarávania. Prečo boli pri tendri na stavbu a prevádzku elektronického mýta z verejnej súťaže vyradené 3 lacnejšie ponuky napriek tomu, že hlavným kritériom v súťaži bola cena?“ Nech sa páči, pán minister, odpovedajte a oznámte ukončenie odpovede.
Laššáková, Jana, podpredsedníčka NR SR (2015-09-23):
Pani poslankyne, páni poslanci, poprosím vás, zaujmite svoje miesta, pretože budeme pokračovať v prerušenom rokovaní hlasovaním. (Ruch v sále.) Páni poslanci, poprosím vás o sústredenie. Prosím spravodajkyňu z výboru pre pôdohospodárstvo a životné prostredie poslankyňu Magdu Košútovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon 136/2000 Z. z. o hnojivách (tlač 1642), bod 66 schváleného programu. (Neutíchajúci ruch v sále.) Páni poslanci, poprosím vás o pokoj! Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov , tlač 1642.)
Paška, Pavol, predseda NR SR (2014-01-28):
Pán poslanec Mikloško.
Kollár, Boris, predseda NR SR (2021-12-14):
Nie, to ste povedali vy, pán Fico, ja takto sa nevyjadrujem.
Kollár, Boris, predseda NR SR (2023-06-15):
Prosím, prezentujme sa a hlasujeme. (Hlasovanie.) Prítomných 134 poslancov, za 95, proti 32, zdržalo sa 6, nehlasoval 1. (Potlesk.) Uvedené uznesenie sme schválili. Budeme pokračovať hlasovaním o bode 8 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch (tlač 1619). Spravodajcom je člen navrhnutého gestorského výboru pre kultúru a médiá pán poslanec Milan Potocký. Prosím ho, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1619.)
Laššáková, Jana, podpredsedníčka NR SR (2014-02-07):
Lebo už sme spustili hlasovanie, pán poslanec.
Figeľ, Ján, podpredseda NR SR (2014-06-27):
Ďakujem pekne. Otváram všeobecnú rozpravu. Nedostal som žiadnu písomnú prihlášku. Nech sa páči ústne. Nikto sa nehlási, takže tým aj vyhlasujem rozpravu za skončenú. Nechcete sa, páni, vyjadriť. Ďakujem pekne, Ivan, ešte raz všetko dobré obidvom. Prerušujem rokovanie o tomto bode programu. Budeme teraz pokračovať prvým čítaním o návrhu poslancov Národnej rady Slovenskej republiky Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Tento návrh zákona je pod tlačou 1053. A návrh na jeho pridelenie na jeho prerokovanie do výborov je v rozhodnutí č. 1055. Dávam teraz slovo kolegyni Monike Gibalovej, aby návrh zákona uviedla.
M. Hort, podpredseda NR SR: (2007-11-28):
S faktickými poznámkami sa prihlásili páni poslanci Viliam Novotný a Ivan Štefanec. Končím možnosť prihlásenia sa s faktickou poznámkou. A slovo má teraz pán poslanec Viliam Novotný.
M. Číž, podpredseda NR SR: (2006-12-08):
Ďalej s faktickou poznámkou sa prihlásil pán poslanec Peter Miššík. Máš slovo.
Lukáč, Jozef, poslanec NR SR (2017-12-12):
Ďakujem za slovo. Vážený pán predseda, predsedajúci, vážené pani poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre financie a rozpočet, výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona do 26. januára a gestorský do 29. januára 2018. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenie gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Kollár, Boris, predseda NR SR (2021-12-03):
Prosím, prezentujme sa a hlasujeme. (Hlasovanie.) Prítomných 143 poslancov, za 89, proti 53, nehlasoval 1. Uvedený návrh sme schválili.
Šíbl, Jaromír, poslanec NR SR (2021-11-04):
Vážený pán kolega poslanec Suja, ja by som naozaj vám odporúčal dať si zmerať tlak pred vystúpením a po vystúpení. Ja som mal úprimne obavu o vaše zdravie, naozaj bolo by mi veľmi ľúto, keby ste nás predčasne opustili v tomto parlamente z dôvodu nejakej srdcovej príhody. Ja vás považujem za neoceniteľnú časť tohoto parlamentu, parlamentný folklór by veľmi utrpel vaším odchodom, takže prosím vás, trošku si dávajte na to pozor, ja mám naozaj o vás obavy, o vaše zdravie. K tej otázke, koľko lesov som vypestoval. No ja zvyčajne lesy nepestujem, ja lesy zachraňujem. Jediná výnimka je v prípade lužných lesov, kde naozaj podmienky pre prirodzenú obnovu sú silno limitované v dôsledku špecifickej dynamiky týchto lesov a v ich závislosti na erózno-akumulačných procesoch, takže v prípade lužných lesov som niekoľko tisíc stromčekov, mäkkých lužných drevín aj tvrdých lužných drevín vysadil. Pokiaľ ide o to, čo mám na svojom konte, ja som si, priznám, nerobil nejaký vyčerpávajúci prehľad, mám to v pláne po tom, ako táto reforma bude schválená, že by som nejaký odpočet spravil, ale aspoň rýchlo, kým mi to faktická poznámka umožňuje. Určite mám na svojom konte 3 200 hektárov zachránených lesov na území Mestských lesov v Bratislave, z toho 54 % úplný bezzásah, 4 600 hektárov na území lesného celku Lesy Slovenskej republiky Bratislava, tam je zhruba tiež dohodnutý aktuálne 50-percentný bezzásah. Na území odštepného závodu Malacky v rámci Vojenských lesov a majetkov je to zhruba 2 500 ha zachránených lesov v podobe rôznych chránených území a, samozrejme, tieto výsledky nie sú len moje vlastné, ale dosiahli sme ich spoločne v úzkej spolupráci Štátnej ochrany prírody a dobrovoľných ochrancov prírody, ale bol som platnou súčasťou kolektívu, na ktorý som hrdý. A toto sú len stručne ... (Prerušenie vystúpenia časomerom, potlesk.)
Danko, Andrej, predseda NR SR (2019-02-07):
Prosím, prezentujme sa a hlasujme. (Hlasovanie.) Prítomných 139 poslancov, za 85, proti 28, zdržalo sa 25, nehlasoval 1. Konštatujem, že Národná rada sa uzniesla, že tento návrh zákona prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, pán poslanec Farkašovský, ako aj lehoty na jeho prerokovanie. Prosím spravodajcu, aby hlasovanie uviedol.
A. Belousovová, podpredsedníčka NR SR: (2008-02-12):
Teraz dávam slovo spravodajkyni, ktorú určil navrhnutý gestorský výbor, ústavnoprávny výbor, pani poslankyni Jane Laššákovej. Nech sa páči, pani poslankyňa.
Uhrík, Milan, poslanec NR SR (2018-10-23):
Vážený pán predsedajúci, v rozprave vystúpil len samotný predkladateľ pán Dostál. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hort, Milan, podpredseda NR SR (2010-10-19):
Ďakujem pekne. O slovo požiadala v záverečnom slove aj pani spravodajkyňa, nech sa páči.
P. Paška, predseda NR SR: (2006-09-07):
Vážené pani poslankyne, vážení páni poslanci, ešte predtým, kým budeme pokračovať ďalším bodom programu – Ročná správa o výsledku hospodárenia Eximbanky, vás chcem požiadať o všeobecný súhlas so zmenou v programe. Podľa dohody z poslaneckého grémia sme mali o 11.00 hodine hlasovať o prerokovaných bodoch programu. Vzhľadom na to, že nám zostáva ešte uviesť štyri materiály, ktoré sú uvedené v programe pod bodmi číslo 28, 29, 30, 31, chcem požiadať o všeobecný súhlas, aby sme pokračovali v rokovaní o týchto bodoch a potom, keď prerokujeme aj tieto body, hlasovali o všetkých bodoch programu, ktoré sme prerokovali. Potom urobili kratšiu obedňajšiu prestávku a pokračovali riadne o 14.00 hodine v zmysle schváleného programu. Pýtam sa, či je všeobecný súhlas na takýto spôsob? (Všeobecný súhlas.) Ďakujem vám veľmi pekne. Budeme pokračovať ďalším bodom programu, a to je ročná správa o výsledku hospodárenia Exportno-importnej banky Slovenskej republiky za rok 2005 . Správu ste dostali ako tlač 33 a spoločná správa výborov ako tlač 33a. Správu uvedie generálny riaditeľ Eximbanky pán Ladislav Vaškovič. Prosím ho, aby sa ujal slova. L. Vaškovič, generálny riaditeľ Eximbanky: Ďakujem za slovo. Vážený pán predseda, vážené pani poslankyne, vážení páni poslanci, dovoľte, aby som stručne uviedol správu o výsledku hospodárenia Eximbanky za rok 2005. Táto správa bola prerokovaná v Dozornej rade, bola pripomienkovaná všetkými rezortnými ministerstvami, bola pripomienkovaná aj na ministerstve financií a hospodárstva a schválená vo vláde. Podľa tejto správy podpora exportu cez Eximbanku v roku 2005 dosiahla 70,222 mld. Sk, čo je vlastne 7,1 % z exportu Slovenskej republiky. Ide o prekročenie rozpočtovanej hodnoty o 4,2 mld. korún. Táto podpora bola dosiahnutá cez bankové činnosti a poisťovacie činnosti, pričom cez bankové činnosti bol podporený export v objeme 51,067 mld. korún a v poisťovacích činnostiach v objeme 19,155 mld. korún. Z hľadiska podpory poistením išlo o poistenie obchodovateľného rizika v objeme 17,080 mld. korún a neobchodovateľného rizika v objeme mierne prevyšujúcom 2 mld. korún. Bilančná suma Eximbanky ku koncu roka dosiahla sumu 7,541 mld. korún, čo je rádovo o 346 mil. korún viac, ako predpokladá rozpočet. Hospodárili sme s fondmi, dvomi druhmi, so zverenými zdrojmi financovania, tu nedošlo k zmene v týchto fondoch, keďže sme nedostali žiaden príspevok zo štátneho rozpočtu, a s vlastnými zdrojmi financovania, kde bolo navýšenie o 132 mil. korún z nerozdeleného zisku minulých rokov. Hospodársky výsledok bol 43,7 mil. korún, čo je prekročenie rozpočtovanej hodnoty o 17,3 %. Ďakujem za pozornosť.
Petrák, Ľubomír, poslanec NR SR (2012-09-20):
Pán predseda, schválili sme všetky pozmeňujúce návrhy zo spoločnej správy a z rozpravy, mám splnomocnenie gestorského výboru, a preto predkladám návrh, aby ste dali hlasovať o prerokovaní návrhu zákona v treťom čítaní ihneď.
Zmajkovičová, Renáta, podpredsedníčka NR SR (2013-09-12):
Pani podpredsedníčka, chcete reagovať? (Reakcia z pléna.) Nech sa páči, máte slovo.
Čaučík, Marián, poslanec NR SR (2024-01-26):
Áno, ďakujem pekne za vaše reakcie, pani kolegyne, na moje vystúpenie. K pani poslankyni Mesterovej, alternatívne testy, pýtate sa, ako sa chce zabezpečiť, aby bola naplnená výchovná funkcia trestu. Áno, toto je dôležitá otázka aj pre mňa. Nemám na ňu odpoveď, ale práve preto si myslíme, že spôsob, akým prišlo k tomu, že rokujeme v skrátenom legislatívnom konaní bez dostatočných diskusií a vysvetlenia dopadov a, ale najmä toho, čo aj potrebujeme nastaviť v restoratívnej justícii, jednoducho nie je dobré. A ako nový poslanec sa zamýšľam tiež nad celým legislatívnym procesom, že malo by to byť z môjho pohľadu ako určitá pyramída, že najprv ministerstvo povie zámer, že chce zmeniť pre dôležité dôvody Trestný zákon, Trestný poriadok, všetky dotknuté subjekty sa budú k tomu vyjadrovať a z toho potom by spôsobom pyramídy od základne hore sa budú veci zužovať a budú sa veci riešiť a dostaneme odpovede na mnohé otázky takéto, ktoré sa aj vy pýtate, ktoré sa pýtam ja, ktoré sa pýta druhá naša kolegyňa z klubu KDH. Proste nemáme na ne odpovede, nemáme na ne odpovede ani po troch týždňoch skráteného, diskusie k skrátenému legislatívnemu konaniu. A dnes, ak ukončíme aj prvé čítanie, a ja si neviem predstaviť, ako dokážeme o tom zmysluplne diskutovať v druhom čítaní, keď zatiaľ nevieme ani, aké pozmeňovacie návrhy je šanca, aby, aby prešli. Toto celé je veľmi, veľmi náročné. A áno, mali by sme sa zamýšľať nad praktickými vecami, ako zabezpečiť restoratívnu justíciu, ako zabezpečiť zmeny Trestného poriadku v nadväznosti na zmeny v Trestnom zákone. Toto všetko sú otázky, ktoré mám aj ja a ktoré dávame do pléna. Ďakujem.
Kresák, Peter, poslanec NR SR (2016-10-20):
Ďakujem pekne, pán predsedajúci. Vážené dámy a páni, pani ministerka, vlastne prihlásil som sa do diskusie, pretože som toho názoru, že je potrebné, a vlastne je to názor, ktorý som konzultoval s pani ministerkou, je potrebné predložiť alebo rád by som predložil jeden pozmeňujúci a doplňujúci návrh k tomuto vládnemu návrhu zákona. Ak dovolíte, najprv by som prečítal text tohto pozmeňujúceho a doplňujúceho návrhu, napriek tomu, že, samozrejme, bol zverejnený tak, ako sa to požaduje. Navrhujem teda, aby v čl. I sa za bod 10 vložil nový bod 11, ktorý znie: 11. Doterajší text § 81 sa označuje ako odsek 1 a dopĺňa sa novým odsekom, ktorý znie: „(2) Ministerstvo v spolupráci so súdmi preveruje správnosť údajov spracúvaných v centrálnom informačnom systéme s využitím hodnôt referenčných údajov. Ak to povaha veci nevylučuje, možno opravu údajov v centrálnom informačnom systéme využitím hodnôt referenčných údajov vykonávať automatizovaným spôsobom. Opravu podľa predchádzajúcej vety vykonáva ministerstvo v spolupráci so súdmi; predpisy o konaní pred súdmi sa nepoužijú.“ Tento vlastne bod by mal nadobudnúť účinnosť dňom vyhlásenia samotného právneho predpisu. Následne by sa mali ostatné body prečíslovať. Pár slov k odôvodneniu. Ako už spomenula pani ministerka, v tomto vládnom návrhu zákona o súdoch sa okrem, samozrejme, zriaďovania toho nového orgánu venuje pozornosť alebo upravuje sa aj vlastne využívanie informačného systému. A v rámci, v rámci prípravy práve na elektronickú komunikáciu cez dátové schránky sa ukázala alebo vznikla potreba riešiť aj otázku automatického zosúlaďovania údajov v Obchodnom registri s existujúcimi referenčnými registrami. V podstate v praxi v uvedení, v uverejnení v referenčnom registri napríklad fyzických osôb môže dôjsť k tomu, že bude potrebné spresniť adresu trvalého pobytu alebo napríklad bude treba opraviť zle uvedené rodné číslo. Je preto potrebné v snahe teda umožniť odstránenie, neformálne odstránenie takýchto drobných nedostatkov, je preto potrebné doplniť v tomto zákone, ktorý prerokúvame a vlastne ktorého pozmeňujúci návrh predkladám, je potrebné doplniť, aby sa vlastne umožnilo ministerstvu spravodlivosti tieto úkony robiť, zosúlaďovať, opravovať drobné chyby automaticky bez toho, aby sa na to tak ako v súčasnosti muselo v každom individuálnom prípade využívať samostatné konanie, čo, samozrejme, zbytočne byrokratizuje a zaťažuje tento proces. Čiže vlastne ak táto zmena, tento pozmeňujúci návrh bude prijatý, do budúcna by sa malo uľahčiť iba to, aby údaje v týchto dátových schránkach boli kontrolované a hlavne spresňované na základe existujúcich referenčných registrov. Toľko teda k odôvodneniu môjho pozmeňujúceho návrhu. Skončil som, pán podpredseda. Ďakujem za pozornosť.
Grendel, Gábor, podpredseda NR SR (2020-11-12):
Panie poslankyne, páni poslanci, vzhľadom na to, že už rokovali príslušné výbory, pristúpime k druhému čítaniu o vládnom návrhu zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 334. Výsledky rokovania výborov sú v tlači 334a. Prosím pána ministra zdravotníctva Mareka Krajčího, aby vládny návrh zákona odôvodnil.
Bugár Béla, podpredseda NR SR (2016-10-11):
Ďakujem. Otváram rozpravu a pýtam sa, či má záujem niekto vystúpiť v rámci tretieho čítania . Konštatujem, že nie je tomu tak. Vyhlasujem rozpravu za skončenú. Nech sa páči, hlasovanie.
J. Podmanický, poslanec: (2008-02-07):
Pán poslanec Palko, čítali ste zákon? Ja vám prečítam: „Právo na opravu. Ak periodická tlač alebo agentúrne spravodajstvo obsahuje nepravdivé skutkové tvrdenie o osobe, na základe ktorého možno osobu presne určiť, má táto osoba právo žiadať o uverejnenie opravy.“ Čiže, týka sa osoby, ktorá už v médiách bola. To isté máme v práve na odpoveď, to isté je v práve na dodatočné oznámenie. Pán poslanec Palko, ste matematik, viete, že toto, čo ste predviedli – pani poslankyňa Tóthová to už pomenovala v iných prípadoch – sa volá kontradikcia, protirečenie? No, pán poslanec Palko, že používate kontradikcie a často si protirečíte, to ma vôbec neprekvapuje. Je to veľmi často, keď sa človek započúva do vašich vyjadrení. Robíte to bežne. Čo ma však prekvapuje, pán poslanec Palko, že sa vyjadrujete k zákonu, ktorý ste si zrejme ani neprečítali.
Pado, Martin, poslanec NR SR (2011-03-29):
Pán predsedajúci, dajte, prosím, hlasovať o bode 5 zo spoločnej správy s odporúčaním gestorského výboru schváliť.
Ďuriš, Nicholsonová, Lucia, podpredsedníčka NR SR (2017-02-07):
Pán poslanec Bublavý, prosím vás, nevykrikujte!
Blanár, Juraj, podpredseda NR SR (2022-02-15):
Dávam teraz slovo spravodajcovi, ktorého určil gestorský ústavnoprávny výbor, pánovi poslancovi Ondrejovi Dostálovi, aby predniesol spravodajskú informáciu v prvom čítaní k tomuto návrhu zákona. Nech sa páči, pán spravodajca.
Cmorej, Peter, poslanec NR SR (2022-03-24):
Pán predsedajúci, dajte, prosím, hlasovať o mojom druhom pozmeňujúcom návrhu.
M. Číž, podpredseda NR SR: (2007-10-29):
Teraz má slovo pán poslanec Zvonár.
Federič, Igor, poslanec NR SR (2019-09-18):
Ďakujem pekne. Pán predsedajúci, a teraz dajme hlasovať o pozmeňujúcom návrhu pána poslanca Baláža.
Dostál, Ondrej, poslanec NR SR (2019-10-24):
Vy ste, vy ste nepočúvali, čo hovorila, čo hovorila pani Zemanová?
Blanár, Juraj, podpredseda NR SR (2022-09-28):
Ďakujem, pán spravodajca. Otváram všeobecnú rozpravu. Písomnú prihlášku som neobdržal pred otvorením tohto bodu. Dávam možnosť prihlásiť sa ústne. Konštatujem, že nikto sa neprihlásil do rozpravy a teda vyhlasujem všeobecnú rozpravu za uzavretú. Pán navrhovateľ sa nemá k čomu vyjadriť, ani pán spravodajca, takže prerušujem rokovanie o tomto bode programu a budeme o tomto návrhu hlasovať o 11. hodine. Budeme pokračovať, vážené panie poslankyne, páni poslanci, prvým čítaním o návrhu poslancov Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov. Je to pod parlamentnou tlačou 1140, návrh na pridelenie výborom je v rozhodnutí 1188. Udeľujem teraz slovo pánovi poslancovi Erikovi Tomášovi, ktorý za skupinu poslancov tento návrh v snemovni uvedie. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , 1140.)
Jarjabek, Dušan, poslanec NR SR (2017-04-06):
Môžete sa absolútne hanbiť! Preto, lebo toto sa vám raz vráti. To je všetko. (Reakcia z pléna.)
Sulík, Richard, predseda NR SR (2011-09-06):
Uzatváram možnosť sa prihlásiť s faktickou poznámkou. Je prihlásených päť poslancov. Pán poslanec Jarjabek.
Žitňanská, Jana, poslankyňa NR SR (2011-05-18):
Ďakujem pekne. Ja sa teším tomu, že pán minister už na úvod povedal, že je pripravený debatovať o vylepšení Zákonníka práce a v tomto zmysle by som chcela podporiť aj ten návrh, jeden z tých prvých návrhov, čo predniesol pán poslanec Beblavý. A síce, že by sme mali prehodnotiť tie diferencované výpovedné lehoty, lebo naozaj tu môže hroziť, že to bude mať negatívny dopad na zamestnávanie mladých ľudí. Ďakujem pekne.
Hudacký, Ján, poslanec NR SR (2012-05-09):
Ďakujem pekne. Ja by som chcel poďakovať pánovi poslancovi Kollárovi, pretože skutočne vystihol objektívne tú situáciu v rámci návrhu vládneho programu. Na jednej strane síce, áno, konsolidácia verejných financií, na druhej strane hospodársky rast a zamestnanosť. Pokiaľ skutočne by sme vedeli konkrétne opatrenia, ktoré sa obyčajne dozvedáme len v komunikácii s médiami, tak by som tomu mohol aj veriť. Takže to je jedna stránka veci. Určite som veľmi rád, že pán poslanec to takto vystihol. Na druhej strane ten európsky kontext, nie síce ako pán Blaha, ja by som to komentoval tak, vy sa tu stále oháňate nejakou hypotézou alebo hypotetickými hrozbami, že čo všetko budeme musieť, aké záväzky máme, aké garancie, čo všetko je splatné, čo nie je splatné. Na druhej strane si treba uvedomiť, že sme získali voľný trh a ak budeme schopní posilňovať konkurencieschopnosť našej ekonomiky, našich podnikateľov, určite tu je cesta na to, aby sme mohli aj ten hospodársky rast skutočne zaznamenávať, veď každá jedna krajina Európskej únie, a tobôž eurozóny, bude mať snahu konsolidovať verejné financie a nespadnúť do recesie. Takže myslím si, že tá vaša opatrnosť súvisí skôr s ospravedlňovaním toho, že ste mali problém aj v bývalej vláde s tou európskou agendou a, bohužiaľ, došlo to až k položeniu vlády. Ďakujem.
P. Hrušovský, predseda NR SR: (2004-06-14):
Nech sa páči, pán premiér.
Brocka, Július, poslanec NR SR (2011-11-29):
Ďakujem pekne, pán predseda. Zvolávam rokovanie sociálneho výboru k tlači 587 na zajtra o 12.00 hodine do rokovacej miestnosti.
R. Bauer, poslanec: (2008-10-30):
Ale teraz k vašej odpovedi. Čiastočne ma uspokojila, čiastočne nie. Som rád, že robíte toľko aktivít, pretože naozaj situácia je veľmi vážna, keď už dnes podľa informácií z médií už je takmer tritisíc ľudí, ktorí boli prepustení a ktoviečo bude v nasledujúcich mesiacoch. K tomu druhému opatreniu, ktoré ste spomínali. Mám trošku obavy, že takýto mechanizmus môže zase byť zakomponovaný vami presadzovaným, a pomaly už sa stáva etickou normou taký štátny klientelizmus, že len tí naši budú dostávať zvýhodnené úvery a pôžičky, či radšej by nebolo dobré nechať to na komerčné banky, kde by sa, povedzme, nejakým mechanizmom znižovali úroky pri úveroch pre všetkých a nezávisle od toho nenechali by ste si vy v Slovenskej záručnej a rozvojovej banke rozhodovanie o tom,  komu ten úver bude priradený alebo schválený, alebo nie. Ostatné veci, čo sa týka aj programovacieho alebo monitorovacieho výboru, aj čo ste hovorili, že ak bude záujem, ja osobne prejavujem záujem, aby poslanci Národnej rady boli pravidelne informovaní o tom, čo robíte, aké opatrenia prijímate na zmiernenie krízy aj voči malým, stredným podnikateľom, voči všetkým podnikateľským subjektom na Slovensku.
Kotleba, Marian, poslanec NR SR (2021-06-16):
Miro, všetko okej, ale mne sa už nedá počúvať, ako ty vkuse hovoríš o tom, že Pčolinský je politický väzeň. Veď trošku rozmýšľaj nad tým všetkým dookola, alebo teda so všetkými súvislosťami. Ty sa ho zastávaš viac ako samotný Boris Kollár. Ak by bol totiž Pčolinský skutočne politický väzeň, tak by predsa logicky Kollár a SME RODINA nezostávali v tejto vláde, by predsa nepodporovali vládu, ktorá z ich človeka robí politického väzňa. Keďže však Kollárovci vo vláde ostávajú a ostali, tak asi politický väzeň nie je. A pri tom všetci veľmi dobre vieme, že ak by Kollárovci z tejto vlády odišli, tak táto vláda buď padne hneď, alebo sa rozpadne vo veľmi krátkom časovom slede. Čiže je to všetko v rukách Borisa Kollára a ja preto nechápem, prečo ty tak veľmi sa toho Pčolinského zastávaš, lebo jednoducho je to nominant vládnej strany, ktorý viedol Slovenskú informačnú službu, a o ňom ako o politickom väzňovi rozprávať je skutočne urážka skutočných politických väzňov a ľudí, ktorých systém, akýkoľvek, naozaj cielene prenasledoval a šikanoval.
Jurinová, Erika, podpredsedníčka NR SR (2013-05-21):
S reakciou na faktickú poznámku pán poslanec Madej.
Čepček, Martin, poslanec NR SR (2023-02-14):
Ďakujem pekne, pán podpredseda. Idem sa vyjadriť v podstate k pani poslankyni Cigánikovej, ktorá tu celý čas zavádza, lebo ja som sa vyjadroval, že vás do toho nič, ale ja som sa vyjadroval, že vás do toho nič, ako ja predkladám zákon, nie do vás ako takej. Ďalej chcem uviesť, treba sa pozrieť na tú liberalizáciu v Amerike. V súčasnosti niekoľko štátov povoril... povolilo, aby sa deti zabíjali v podstate bez obmedzení, či je to do pár minút pred narodením, alebo dokonca pár minút po narodení, je to úplne jedno. A pani poslankyni je to asi tiež jedno. Takéto zákony by sme tu hádam nechceli?! Lebo to dieťa dieťaťom už, ja neviem, v prvom, druhom, treťom, piatom, šiestom, siedmom, deviatom mesiaci nie je, keď v Amerike sa môžu zabíjať? Však to dieťa, či sa narodí v siedmom mesiaci ako môj syn, alebo sa narodí v piatom mesiaci a prežije, to je také isté dieťa, ako keď sa narodí v deviatom mesiaci. Pre pani sestričku asi nie. No a ešte sa chcem vyjadriť, nebudem to naťahovať, ale chcem sa vyjadriť k tým dezinformáciám. Ja som vydal tlačovú správu, kde som sa ohradil voči médiám, ktoré šírili klamstvá, polopravdy a tak ďalej, že chcem Ukrajinkám zakázať a tak ďalej. No jednoducho ja som chcel zakázať potratovú turistiku, keďže chodia na Slovensko k nám z okolitých krajín vykonávať tento jediný zákrok, ktorého cieľom je usmrtenie ľudského života. To si treba uvedomiť. Ďalej, že chcem trestať pokutami lekárov. No ale tam je pokuta, v Trestnom poriadku tak či tak za reklamu na niečo, na čo sa reklama zakazuje. To je jedno, či sa objednáte reklamu na alkohol, alebo na drogy, alebo na niečo podobné, tam tiež môžte dostať pokutu 66 400 eur. To je úplne jedno. Len tu sa účelovo vytiahnu dve-tri veci, ktoré sa použijú, jasné, že proti mne, lebo šiestykrát som si dovolil, dovolil predložiť ten istý návrh zákona a v tom istom návrhu zákona sa nič nemenilo, len dátum účinnosti. Nič iné. Ale jeden mesiac bránim Ukrajinkám, druhý mesiac chcem pokutu, tretí mesiac alebo tretíkrát iné veci. Akože toto nie je účelovo vytiahnuté z kontextu.? Toto je potom čo? Opakujem, toto je návrh zákona, ktorý má chrániť ľudský život. A je to jediný lekársky zákrok, ktorého následkom je usmrtenie ľudského života, to si treba uvedomiť, tak ako som to povedal pred chvíľkou. Ten ľudský život začína počaním... počatím a končí smrťou. A to dieťa, dnes vieme zachrániť deti aj v štvrtom-piatom mesiaci. To nie je v štvrtom-piatom mesiaci? To nie je ľudská bytosť? Asi je. Aj v šiestom. Dokonca aj v siedmom, dokonca aj v ôsmom. Ale ako som povedal, v Amerike nemajú problém zabiť ani v siedmom, ani v ôsmom, ani v deviatom, ani po narodení, takže pani poslankyňa tu hovorí o tom, že až keď sa dieťa narodí, vtedy je to človek. Ale či sa narodí v piatom, šiestom, siedmom, ôsmom, deviatom to tu nepovedala. Nebudem to zbytočne naťahovať. O chvíľku máme hlasovanie. Prosím o podporu návrhu, tohto návrhu zákona. Ďakujem. (Reakcia z pléna.)
Pellegrini, Peter, predseda NR SR (2014-11-26):
Prezentujme sa a hlasujme o skrátení lehoty, tak ako to navrhol pán spravodajca. (Hlasovanie.) prítomných 140 poslancov, za hlasovalo 139, zdržal sa 1 poslanec. Tento návrh sme schválili.
P. Paška, predseda NR SR: (2009-11-04):
(Hlasovanie.) 76 prítomných, 76 bolo za. (Potlesk.) Návrh zákona sme postúpili do druhého čítania. Pán spravodajca, ešte pridelenie výborom.
Stohlová, Tamara, poslankyňa NR SR (2024-01-08):
Vďaka za slovo, pán predsedajúci. (Ruch v sále.) A ďakujem aj tebe, Lucia, za tvoj príspevok. A napojím sa na to, že si spomínala, ako táto novela má poslúžiť konkrétnym ľuďom... (Neutíchajúci ruch v sále.) Môžem poprosiť o pokoj v sále? (Prerušenie vystúpenia predsedajúcim.)
Bagačka, Michal, poslanec NR SR (2015-06-30):
Ďakujem za slovo. Vážená pani podpredsedníčka Národnej rady, dámy a páni, pán minister, predkladám spoločnú správu výborov Národnej rady o výsledku prerokovania uvedeného vládneho návrhu zákona. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení zákona Národnej rady č. 204/2013 Z. z. (tlač 1472a), podáva Národnej rade podľa § 79 ods. 1 zákona Národnej rady o rokovacom poriadku v znení neskorších predpisov spoločnú správu výborov. Národná rada Slovenskej republiky uznesením č. 1482 z 24. marca 2015 pridelila predmetný návrh zákona na prerokovanie výborom, ústavnoprávnemu výboru, Výboru Národnej rady pre financie a rozpočet a Výboru Národnej rady pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Z uznesení výborov Národnej rady pod bodom III tejto správy vyplývajú pozmeňujcúce a doplňujúce návrhy. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 450 zo 16. júna 2015. Týmto uznesením ma výbor poveril predložiť návrhy podľa § 81 ods. 2, § 83 ods. 4 a 84 ods. 2 a § 86 rokovacieho poriadku Národnej rady. Skončil som, pani predsedajúca, prosím, otvorte rozpravu.
Kollár, Boris, predseda NR SR (2022-10-18):
S ďalším procedurálnym vystúpi pani poslankyňa Zemanová, nech sa páči.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 133, za 91, proti 8, zdržalo sa 34 poslancov. (Potlesk.) Konštatujem, že návrh bol schválený. Prosím teraz pána Buriana, aby uviedol hlasovanie v druhom čítaní o návrhu poslancov Madeja, Fica, Tomáša a Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom, tlač 1626. (Hlasovanie o návrhu poslancov Národnej rady Slovenskej republiky Róberta Madeja, Roberta Fica, Erika Tomáša a Juraja Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov a ktorým sa menia a dopĺňajú niektoré zákony , tlač 1626.)
Mizík, Stanislav, poslanec NR SR (2018-03-26):
Ďakujem za slovo. Tak, vážená pani, Istanbulský dohovor je najvyššie zlo. Neoznačujú ho tak žiadni konšpirátori ani žiadni extrémisti, označujú ho tak ľudia, čo vidia trošku ďalej. Vidia v ňom skryté zlo, vidia úskalia, ktoré sú tam. Hlavne v ňom vidia skrytý nástup gender ideológie, ale vy ho nepoznáte, žiadnu takú ideológiu, ako ste minule povedali. A ináč toto promo pre vašu novú stranu, to snáď nepatrí do rozpravy o odvolávaní vlády. Strach a hrôza, keby sa taká vaša strana dostala k moci. Sodoma, Gomora. Ďakujem.
M. Hort, podpredseda NR SR: (2008-01-31):
Teraz sa pýtam, kto sa chce k tomuto bodu prihlásiť do rozpravy ústne. Pán poslanec Mikuš Jozef, pán poslanec Mikloš Ivan. Končím možnosť prihlásenia sa do rozpravy ústne. A slovo dávam pánovi poslancovi Jozefovi Mikušovi, nech sa páči.